# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Rheoliadau Safonau’r Gymraeg (Rhif 8) ar gyfer rheoleiddwyr gofal iechyd a’r Awdurdod Safonau Proffesiynol** |
| **DYDDIAD** | **16 Mawrth 2020** |
| **GAN** | **Eluned Morgan AC, Gweinidog y Gymraeg a Chysylltiadau Cyhoeddus** |

Heddiw, rwy’n falch o lansio [ymgynghoriad](https://eur01.safelinks.protection.outlook.com/?url=https%3A%2F%2Fllyw.cymru%2Fsafonaur-gymraeg-ar-gyfer-rheoleiddwyr-iechyd-ar-awdurdod-safonau-proffesiynol&data=02%7C01%7CGovernment.Plenary.Business%40gov.wales%7C78674ea802b84000a9dd08d7c74c2590%7Ca2cc36c592804ae78887d06dab89216b%7C0%7C0%7C637197002165408499&sdata=SrXvI3hNN%2FWabT540%2F%2Fi9vwfkneGLwj3omyKIW1eh9I%3D&reserved=0) ar Reoliadau drafft Safonau’r Gymraeg (Rhif 8). Bydd y Rheoliadau yn ceisio gosod Safonau’r Gymraeg ar gyfer y naw corff canlynol:

|  |
| --- |
| * Y Cyngor Ceiropracteg Cyffredinol |
| * Y Cyngor Deintyddol Cyffredinol |
| * Y Cyngor Meddygol Cyffredinol |
| * Y Cyngor Optegol Cyffredinol |
| * Y Cyngor Osteopathig Cyffredinol |
| * Y Cyngor Fferyllol Cyffredinol |
| * Y Cyngor Proffesiynau Iechyd a Gofal |
| * Y Cyngor Nyrsio a Bydwreigiaeth |
| * Yr Awdurdod Safonau Proffesiynol ar gyfer Iechyd a Gofal Cymdeithasol |

Mae'r ymgynghoriad hwn wedi'i drefnu ers peth amser ac rwyf wedi penderfynu bwrw ymlaen ag ef yn ôl fel y cynlluniwyd. Fodd bynnag, rwy'n ymwybodol iawn bod yr holl randdeiliaid o dan straen sylweddol a'u bod yn wynebu cyfnod o ansicrwydd oherwydd y sefyllfa bresennol o ran Coronafeirws, neb yn fwy na chyrff y sector iechyd. Byddwn felly yn adolygu'r dyddiad cau maes o law er mwyn sicrhau bod yr holl randdeiliaid yn cael cyfle teg i roi ystyriaeth lawn i'r ymgynghoriad.

Bydd y safonau hyn, fel eraill o’u blaen, yn ei gwneud yn glir pa wasanaethau Cymraeg gall bobl ddisgwyl eu derbyn. Maent hefyd yn nodi’n glir beth sydd angen i’r cyrff wneud o ran y Gymraeg.

Rwy’n edrych ymlaen yn fawr at dderbyn sylwadau gan rhanddeiliaid erbyn y dyddiad cau sydd wedi nodi ar hyn o bryd fel 15 Mehefin, a byddaf yn ystyried yr holl bwyntiau caiff eu codi cyn symud ymlaen i baratoi Rheoliadau terfynol i’r Senedd graffu arnynt.